钦定古今图书集成/明伦汇编/闺媛典/第059卷 > 杨玉英
## 钦定古今图书集成/明伦汇编/闺媛典/第059卷 > 杨玉英

按《明外史列女传》：“杨玉英，建宁人。涉猎书史，善吟咏。
年十八，许官时中。时中有非意之狱，父母受他聘。玉
英闻之，嘱婢曰：‘吾箧有佩囊布鞋诸物，异日以遗官
官人’。婢弗悟，诺之而已。于是窃入寝室，自经死，目不
瞑。时中闻讣，具礼往祭，以手掩之，遂瞑。婢出所遗物
付父母，启之，得诗云：‘昆山一片玉，既售与卞和。和足
苦被刖，玉坚不可磨。若再付他人，其如平生何’。”